**I Z V O D I Z Z A P I S N I K A**

sa 22. sjednice Gradskog vijeća Grada Nove Gradiške održane 4. lipnja 2020. u Gradskoj vijećnici, Trg kralja Tomislava 1., Nova Gradiška.

Sjednicu je sazvala Ljepša Rakas-Vujčić, dr.med., predsjednica Vijeća.

Sjednica je započela s radom u 10,05 sati.

Po završenom prozivanju Ljepša Rakas-Vujčić, dr.med., predsjednica Vijeća utvrdila je da je od ukupno 17 izabranih članica i članova Gradskog vijeća sjednici nazočno 13.

Nazočni: Ivan Adžić, prof., Igor Babić, dipl.ing.građ., Željko Bešlić, dipl.ing.šum., Vesna Đapić, Zoran Gazibarić, Vlatko Greiner, Jelena Kovre, mag.educ.art., Ljiljana Ptačnik, prof., Marijan Radić, Ljepša Rakas-Vujčić, dr.med., Marijana Škara Ivković, univ.spec.oec., Antun Škvorčević i Matej Zboril.

Izostanak su ispričali: Željko Bigović,ing., Franjo Kikić, spec.admin.publ., mr. Ljiljana Lukačević, spec.kl.psih..

Tomislav Bečirević pristigao je na sjednicu nakon izvršene pozivke.

Ostali nazočni: Vinko Grgić, dipl.ing.arh., gradonačelnik, Ivana Trupina, mag.oec., zamjenica gradonačelnika, Borislav Vidošić, zamjenik gradonačelnika, Marija Mihaljević, ravnateljica Gradskog muzeja Nova Gradiška, Danijela Juranović, ravnateljica Pučkog otvorenog učilišta „Matija Antun Relković“ Nova Gradiška, Franjo Pavlović, ravnatelj Gradskog društva Crvenog križa Nova Gradiška, Adam Đanić, direktor Industrijskog parka Nova Gradiška, Dinka Matijević, direktorica Turističke zajednice Nova Gradiška, Ivo Pejaković, v.d. zapovjednika Javne vatrogasne postrojbe Nova Gradiška, Tomislav Petrović, predsjednik Zajednice tehničke kulture, Zlatko Zebić, dipl.iur., v.d. tajnika Ureda Grada Nova Gradiška, Ljiljana Ranisavljević, dipl.oec., v.d. pročelnice Upravnog odjela za financije, Goran Tomljanović, dipl.iur., v.d. pročelnika Upravnog odjela za komunalne djelatnosti Grada Nova Gradiška, Mihaela Đeraj, spec.admin.publ., voditeljica Odsjeka za društvene djelatnosti i predstavnici sredstava javnog informiranja..

Zapisnik je vodila Nela Bednarik, stručna suradnica u Uredu Grada.

Predsjednica Gradskog vijeća, nakon što je pozdravila nazočne i utvrdila da je sjednici nazočan dovoljan broj članova Gradskog vijeća za pravovaljano odlučivanje upitala je članove Vijeća da li imaju primjedbi na Zapisnik sa 21. sjednice Gradskog vijeća održane 28. travnja 2020. godine.

Budući da primjedbi na Zapisnik nije bilo, Gradsko vijeće Grada Nove Gradiške temeljem članka 116. stavak 3. Poslovnika Gradskog vijeća Grada Nove Gradiške („Novogradiški glasnik“, broj 1/18), jednoglasno je usvojilo Zapisnik sa 21. sjednice Gradskog vijeća održane 28. travnja 2020. godine.

**LJEPŠA RAKAS-VUJČIĆ,** predsjednica Gradskog vijeća upitala je članove Vijeća da li imaju prijedloga za promjenu Dnevnog reda 22. sjednice Gradskog vijeća, a kojeg su primili u Pozivu za sjednicu.

Budući prijedloga za promjenu i dopunu Dnevnog reda nije bilo, Predsjednica Gradskog vijeća stavila je Dnevni red na glasovanje.

Gradsko vijeće glasujući 14 „za“, nitko „protiv“ temeljem članka 87. stavak 3. Poslovnika Gradskog vijeća Grada Nova Gradiška („Novogradiški glasnik“, broj 1/18) utvrdilo je sljedeći:

**D N E V N I R E D**

1. **Aktualni sat,**
2. **Godišnji izvještaj o izvršenju Proračuna Grada Nove Gradiške za 2019. godinu,**
3. **Prijedlog odluke o davanju suglasnosti za osnivanje založnog prava (hipoteke) na nekretnini u vlasništvu Grada Nove Gradiške,**
4. **Izvješće o radu i financijskom poslovanju Gradskog muzeja Nova Gradiška za 2019. godinu,**
5. **Izvješće o radu i financijskom poslovanju Pučkog otvorenog učilišta „Matija Antun Relković“ Nova Gradiška za 2019. godinu,**
6. **Izvješće o radu i utrošenim financijskim sredstvima Gradskog društva Crvenog križa Nova Gradiška doznačenim od Grada Nova Gradiška za 2019. godinu,**
7. **Izvješće o ostvarenju Godišnjeg programa rada i financijskog plana Turističke zajednice grada Nova Gradiška za 2019. godinu,**
8. **Izvješće o radu i financijskom poslovanju Javne vatrogasne postrojbe Nova Gradiška za 2019. godinu,**
9. **Izvješće o radu i financijskom poslovanju Zajednice tehničke kulture grada Nova Gradiška za 2019. godinu.**

**Točka 1. AKTUALNI SAT**

Pod ovom točkom Dnevnog reda pitanja su postavili i prijedloge davali sljedeći članovi i članice Vijeća:

Antun Škvorčević, Jelena Kovre, Marijana Škara Ivković, Zoran Gazibarić, Vlatko Greiner, Tomislav Bećirević, Ljiljana Ptačnik i Željko Bešlić.

Predsjednica Gradskog vijeća za vrijeme rasprave vijećnika Marijana Radića, upozorila je Vijećnika da u skladu s Poslovnikom Gradskoga vijeća postavi vijećničko pitanje, a ne da daje odgovore jer ga Gradonačelnik nije ovlastio za isto.

Budući Marijan Radić i dalje nije postavio pitanje već je govorio o temi za koju nije dobio riječ Predsjednica Gradskog vijeća izrekla mu je opomenu i zamolila da se vrati na vijećničko mjesto.

Marijan Radić nije postupio po izrečenoj opomeni stoga je Predsjednica Gradskog vijeća prekinula rad sjednice.

Predložena je stanka od deset minuta.

Nakon stanke:

**ZLATKO ZEBIĆ,** dao je pojašnjenje vezano uz odredbe Poslovnika Gradskog vijeća koje se odnose na prekid sjednice: „Postoji po Poslovniku način na koji se odobrava prekid sjednice. O prekidu sjednice glasa Gradsko vijeće. Postoje znači razlozi prekida sjednica.

Jedan od razloga je nedostatak kvoruma, a drugi je kada se ocjeni da je preopširan Dnevni red i tada se sjednica može prekinuti ili samo uz odluku Gradskog vijeća. O tome sukladno članku 101. stavak 1. Poslovnika o prekidu odlučuje Vijeće bez rasprave.

Ovo nije prekid i Predsjednica nije ovlaštena da na ovakav način prekine sjednicu. Ovo je zapravo na neki način njeno odbijanje da ju nastavi voditi.

Sjednica se može nastaviti dalje. ja molim suradnicu da ponovno prozove, da utvrdimo nazočne vijećnike i da u Vijećnici postoji kvorum i da Zamjenik predsjednice nastavi dalje s vođenjem sjednice.“

**ŽELJKO BEŠLIĆ:** „S obzirom na novonastalu situaciju gdje se nalazimo u situaciji gdje se u ovom slučaju od strane vijećnika SDP-a nije poštivala institucija, govorim institucija predsjednice Gradskog vijeća, Klub vijećnika Hrvatske demokratske zajednice ne želi sudjelovati dalje u radu ovoga Gradskog vijeća da se već jedanput u konačnici posložimo i da kažemo tko vodi Gradsko vijeće i koga se treba slušati i poštivati.“

**VINKO GRGIĆ:** „Poštovane kolegice i kolege, ja bih rekao da jedna od sljedećih točaka je vrlo bitna za naš jedan od najvećih razvojnih projekata, to je Tehnološki inkubator. Ovim dovodimo u pitanje budućnost toga i mogućnost realiziranja. Doduše, vjerujem da ćemo imati kvorum i donijeti Odluku, ali ovo nema smisla, ovo je sada politiziranje od strane HDZ-a. Naravno oni nisu sudjelovali ni u jednom našem projektu niti su ga podržavali pa ne možemo očekivati ni za ovo.

Iskoristili su jednu situaciju, ali njima na volju, da ih ima više još bi nas ugrozili. Ja Vas gospodine potpredsjedniče molim da nastavite dalje sa sjednicom!“

**MARIJAN RADIĆ,** nakon što je preuzeo predsjedavanje, zamolio je da se ponovno izvrši prozivka nazočnih gradskih vijećnika.

Po izvršenom prozivanju, Marijan Radić, potpredsjednik Gradskog vijeća utvrdio je da je od ukupno 17 izabranih članova Gradskog vijeća sjednici nazočno 9, što je dovoljan broj članova za pravovaljano odlučivanje.

Zatim je predložio da se nastavi s radom 22. Sjednice Gradskog vijeća po utvrđenom Dnevnom redu.

**Točka 2. GODIŠNJI IZVJEŠTAJ O IZVRŠENJU PRORAČUNA GRADA NOVE GRADIŠKE ZA 2019. GODINU**

Vinko Grgić, dipl.ing.arh., gradonačelnik podnio je uvodno izlaganje uz ovu točku Dnevnog reda.

Potpredsjednik Gradskog vijećaotvorio je raspravu.

U raspravi je sudjelovao: Marijan Radić.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ od glasovanja, donijelo je

**Z A K LJ U Č A K**

**o usvajanju Godišnjeg izvještaja**

**o izvršenju Proračuna Grada Nova Gradiška za 2019. godinu**

KLASA: 400-06/20-01/04

URBROJ: 2178/15-02-20-2

**Točka 3. PRIJEDLOG ODLUKE O DAVANJU SUGLASNOSTI ZA OSNIVANJE ZALOŽNOG PRAVA (HIPOTEKE) NA NEKRETNINI U VLASNIŠTVU GRADA NOVE GRADIŠKE**

Potpredsjednik Gradskog vijećaotvorio je raspravu.

U raspravi je sudjelovao: Vlatko Greiner.

Gradsko vijeće Grada Nove Gradiške glasovanjem 9 „za“, nitko „protiv, bez „suzdržanih“ članova Vijeća od glasovanja, donijelo je

**O D L U K U**

**o davanju suglasnosti za osnivanje založnog prava (hipoteke)**

**na nekretnini u vlasništvu Grada Nova Gradiška**

KLASA: 403-03/20-01/03

URBROJ: 2178/15-01/20-03

**Točka 4. IZVJEŠĆE O RADU I FINANCIJSKOM POSLOVANJU GRADSKOG MUZEJA NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovala: Marijana Škara Ivković.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržan“ od glasovanja, donijelo je

**Z A K LJ U Č A K**

**o prihvaćanju Izvješća o radu i financijskom poslovanju**

**Gradskog muzeja Nova Gradiška za 2019. godinu**

KLASA: 612-05/20-01/03

URBROJ: 2178/15-01-01-20-4

**Točka 5. IZVJEŠĆE O RADU I FINANCIJSKOM POSLOVANJU PUČKOG OTVORENOG UČILIŠTA „MATIJA ANTUN RELKOVIĆ“ NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovala Jelena Kovre.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ članova Vijeća od glasovanja, donijelo je

**Z A K LJ U Č A K**

**o prihvaćanju Izvješća o radu i financijskom poslovanju**

**Pučkog otvorenog učilišta „Matija Antun Relković“ Nova Gradiška**

**za 2019. godinu**

KLASA: 612-03/20-01/03

URBROJ: 2178/15-01-01-20-4

**Točka 6. IZVJEŠĆE O RADU I UTROŠENIM FINANCIJSKIM SREDSTVIMA GRADSKOG DRUŠTVA CRVENOG KRIŽA NOVA GRADIŠKA DOZNAČENIM OD GRADA NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovao: Matej Zboril.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ članova vijeća od glasovanja, donijelo je

**Z A K LJ U Č A K**

**o prihvaćanju Izvješća o radu i utrošenim financijskim sredstvima**

**Gradskog društva Crvenog križa Nova Gradiška**

**doznačenim od Grada Nova Gradiška za 2019. godinu**

KLASA: 362-02/20-01/01

URBROJ: 2178/15-01-01-20-4

**Točka 7. IZVJEŠĆE O OSTVARENJU GODIŠNJEG PROGRAMA RADA I FINANCIJSKOG PLANA TURISTIČKE ZAJEDNICE GRADA NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovala: Vesna Đapić.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ članova vijeća od glasovanja, donijelo je

**Z A K LJ U Č A K**

**o prihvaćanju Izvješća o ostvarivanju godišnjeg programa rada i**

**financijskog plana Turističke zajednice Grada Nove Gradiške**

**za 2019. godinu**

KLASA: 334-08/20-01/01

URBROJ: 2178/15-01-01-20-4

**Točka 8. IZVJEŠĆE O RADU I FINANCIJSKOM POSLOVANJU JAVNE VATROGASNE POSTROJBE NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovao Zoran Gazibarić.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ članova vijeća od glasovanja, donijelo je

**Z A K LJ U Č A K**

**o prihvaćanju Izvješća o radu i financijskom poslovanju**

**Javne vatrogasne postrojbe Nova Gradiška za 2019. godinu**

KLASA: 214-01/18-01/02

URBROJ: 2178/15-01-01-20-4

**Točka 9. IZVJEŠĆE O RADU I FINANCIJSKOM POSLOVANJU ZAJEDNICE TEHNIČKE KULTURE GRADA NOVA GRADIŠKA ZA 2019. GODINU**

Potpredsjednik Gradskog vijećaotvorio je raspravu.

U raspravi je sudjelovao: Ivan Adžić.

Gradsko vijeće Grada Nove Gradiške glasovanjem 9 „za“, nitko „protiv“, bez „suzdržanih“ članova vijeća od glasovanja, donijelo je

**Z A K LJ U Č A K**

**o prihvaćanju Izvješća o radu i financijskom poslovanju**

**Zajednice tehničke kulture Grada Nova Gradiška**

**za 2019. godinu**

KLASA: 630-02/20-01/01

URBROJ: 2178/15-01-01-20-4

Po završetku zadnje točke Dnevnog reda, Zamjenik predsjednice Gradskog vijeća zaključio je rad 22. sjednice Gradskog vijeća Grada Nove Gradiške u 12,15 sati.

**VODITELJ ZAPISNIKA POTPREDSJEDNIK**

**GRADSKOG VIJEĆA**  Nela Bednarik

Marijan Radić

KLASA: 021 – 05/19– 01/23

URBROJ: 2178/15-01-20-2